Do 2050. Sjedinjene Države će doživjeti značajne demografske promjene
Udvostručit će broj ljudi starijih od 65 godina, a njihov postotak u ukupnom stanovništvu skočit će s današnjih 12 na 21 posto
Ne samo da će se udvostručiti broj ljudi starijih od 65 godina u odnosu na današnje stanovništvo, nego će i postotak tih ljudi u ukupnom stanovništvu skočiti s današnjih 12 na 21 posto Analitičari pri američkom Uredu za popis stanovništva imaju jednu prilično provokativnu prognozu za američko stanovništvo 2050. te godine, kada današnji dvadesetpetogodišnjaci budu u šezdesetim godinama života. Ako se ova predviđanja pokažu točnima, ne samo da će se udvostručiti broj ljudi starijih od 65 godina u odnosu na današnje stanovništvo, nego će i postotak tih ljudi u ukupnom stanovništvu skočiti s današnjih 12 na 21 posto. To znači da će do sredine ovog stoljeća, otprilike svaki peti Amerikanac biti u kategoriji koju se naziva “starije stanovništvo”. A ukoliko se trenutni demografski trendovi nastave, znatno veći broj starijih stanovnika Sjedinjenih Država će biti hispaničkog, afroameričkog i azijskog podrijetla. Linda Jacobsen iz Population Reference Bureau, privatne organizacije koja proučava demograske podatke, pojašnjava implikacije ovakvog trenda. Ona kaže da će 2050. znatno veći broj ljudi starijih od 65 godina, još uvijek biti zaposlen, djelomično zbog toga što će do tada veći broj ljudi biti bolje obrazovan, boljeg zdravlja - i jednostavno će željeti i dalje raditi. Drugi pak neće imati izbora, jer neće moći primati starosnu mirovinu, jer će dob za umirovljenje narasti, te će do 2050. godine vjerojatno starosna granica biti 70 godina, ili čak i više. A kako privatne kompanije režu troškove, dobrih mirovina i mirovinskih fondova, koje plaća tvrtka, bit će sve manje. Žene su danas te koje, češće nego muškarci, ostaju kod kuće kako bi brinuli o ostarjelim roditeljima, dok muškarci pridonosne novčano za njihovu skrb. No 2050. sve će manje žena biti dostupno za ovakve poslove, jer će sve više žena biti zauzeto na radnom mjestu. Linda Jacobsen ističe da je važno da mlađi Amerikanci sada štede novac, s obzirom na povećanu vjerojatnost da će se sami morati o sebi skrbiti u kasnijim godinama. No, mogu očekivati da će u to vrijeme biti znatno više domova za starije osobe. Godine 2050. šezdeset pet godina će se možda smatrati srednjim godinama. Do tada, jedino će se osobe od 85 ili više godina, koje demografi danas nazivaju najstarijima među starima - smatrati uistinu starim.